सिलिकोसिस जांच के लिए उमड़ी भीड़
लांगरा. सिलिकोसिसजांच उपचार शिविर में मरीजों को परामर्श के साथ उपचार करते जिला क्षय रोग अधिकारी डॉ.विजयसिंह मीना।
लांगरा. सिलिकोसिसजांच उपचार शिविर में उमड़ी खनन श्रमिक मरीजों की भीड़। सीएमएचओ डॉ. रामरूप मीना बचाव उपचार की जानकारी देते हुए।
भास्कर न्यूज| लांगरा
जिलाक्षय रोग विभाग करौली के तत्वावधान में आदर्श प्राथमिक स्वास्थ्य केन्द्र,लांगरा में सोमवार को एक दिवसीय सिलिकोसिस जांच उपचार शिविर आयोजित हुआ, जिसमें श्रमिक मरीजों की भारी संख्या में भीड़ उमड़ी। मुख्य चिकित्सा एवं स्वास्थ्य अधिकारी डॉ.रामरूप मीना ने पूर्व में जिला बोर्ड द्वारा क्षेत्र के सिलिकोसिस प्रमाणित 20 श्रमिकों को प्रमाण पत्र बांटे। हालांकि कई मरीजों को शिविर में जांच सुविधा का पर्याप्त लाभ नहीं मिलने से उन्हें निराश भी लौटना पड़ा।
बांटेरोगी प्रमाण-पत्र
गौरतलबहै कि पिछले माह 19 फरवरी को लांगरा में आयोजित शिविर में सिलीकोसिस जांच कराने के लिए श्रमिक मरीजों की उमडी भीड को देखते हुए मुख्य चिकित्साधिकारी डॉ.रामरूप मीना के निर्देश पर 6 मार्च को पुन: लांगरा में यह शिविर लगा। लोगों की जांच एक्स-रे की मौके पर ही सुविधा मुहैया होनी चाहिए थी,मगर जांच व्यवस्था सही नहीं थी। इससे लोगों को परेशानी हुई, वहीं शिविर में छाया-पानी की भी व्यवस्था उचित नहीं थी। जानकारी के अनुसार 128 मरीजों के रजिस्ट्रेशन किए गए और 20 लोगों को सिलिकोसिस की पुष्टि होने के प्रमाण पत्र दिए गए, जिनमें से 80 लोगों को ही बलगम की जांच के नमूना के लिए कप वितरित किए गए। श्रीफूल पुत्र रामरतन ने आरोप लगाया कि उसने 25 नवंबर 2016 को करौली में अपनी सिलिकोसिस की जांच कराई,परन्तु अभी तक तीन बार चक्कर लगाने के बाद जांच नहीं दी है।
शिविर में वरिष्ठ सुपरवाइजर सकरूददीन एवं धर्मसिंह मीना, रेवती प्रसाद, सुनील गुप्ता, अरविन्द राय, विजय सिंह जाट, रमेश मीना, घनश्याम शर्मा सहित डांग विकास संस्थान करौली के पदाधिकारी विक्रम सिंह गुर्जर एवं कई वॉलिंटियर्स और स्थानीय स्वास्थ केन्द्र स्टाफ के अशोक, मनोज और अनिल आदि व्यवस्था में लगे रहे।
बचावके उपाय बताए
मुख्यचिकित्सा एंव स्वास्थ्य अधिकारी डॉ.रामरूप मीना ने खनिक श्रमिकों को खनन कार्य के समय मास्क का उपयोग करने और कार्य के समय गीला कपडा नाक पर बांधने तथा बीडी-सिगरेट और शराब का सेवन नहीं करने की सलाह दी। डॉ.विजय सिंह मीना ने अपने क्षय रोग विभाग के बारे में लोगों को जानकारी दी।
180खनन श्रमिकों ने लिया भाग
डांगविकास संस्थान,करौली के परियोजना अधिकारी विक्रमसिंह गुर्जर ने बताया कि लांगरा में आयोजित शिविर में बुगडार, बरूला, लांगरा, नींदर, डोले पुरा, चौधरीपुरा गांवों के करीब 180 खनन श्रमिकों ने भाग लिया। शिविर में जिला क्षय रोग अधिकारी डॉ.विजयसिंह मीना द्वारा 80 की कफ जांच के लिये परामर्श तथा संभावित सिलिकोसिस रोगियों को एक्सरे जांच लिखी गई। संस्थान के सचिव विकास भारद्वाज ने बताया कि शिविर में प्रचार-प्रसार का कार्य व्यवस्थागत सहयोग का कार्य डांग विकास संस्थान के विक्रम सिंह गुर्जर खान मजदूर सुरक्षा संगठन के जतन सिंह बुगडार ने किया। मुख्य चिकित्सा एवं स्वास्थ्य अधिकारी डॉ.रामरूप मीना ने पूर्व में जिला बोर्ड द्वारा क्षेत्र के सिलिकोसिस प्रमाणित 20 श्रमिकों को प्रमाण पत्र बांटे। जिला बोर्ड द्वारा गठन 1 अप्रेल से लेकर अब तक 165 सिलिकोसिस के प्रमाण पत्र प्रदान किए गए हैं।
bho_Deva hin_Deva hin_Deva mar_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva